open-index/open-wikipedia-markdown huggingface dataset:
San Bartolome baseliza (Leioa)

**San Bartolome baseliza** edo **Done Bartolome baseliza** Bizkaiko Leioa udalerrian dagoen baseliza katoliko bat da. Basaez auzoan dago (zati bat baita Neguriganatik hurbil dagoen Peruri auzoan ere), horregatik maiz Basaez auzoari San Bartolome ere deitzen zaio. Baselizak alboan dituen bi eskola publikoei izen ematen die (San Bartolome Haur Eskola eta Lehen Mailako Heziketa Ikastetxea), bai eta hurbileko bi baserriei ere: San Bartolomé eta Ermitazpi.

Done Bartolomeri sagaratua dago.

## Eraikina 
XVI. mendean eraikitako baseliza da.

13,2 x 7 metroko oinplano laukizuzena du. Hormak bistako harlanduzkoa ditu eta izkinarriak hargin-lanezkoak. Kanpai-hormak kanpai bakar batentzako baoa du eta hau ere harlanduz eta hargin-lanez egina dago, gainaldean harrizko gurutze txiki bat duelarik.
Iparraldeko atea buruduna da eta mendebaldeko fatxadan puntadun arkua du. Ipar nahiz hegoaldeko leihoak arku eskartzanodunak dira. Lurzorua lur-egosizko harlauzez egina dago.
Erdialdeko zatiko teilatua bi uretakoa da, gainera sarbidean eta epistolaren alboan ataria du.

Barnean, Done Bartolomeren irudi bat gordeta dago.

## Erabilera 
Hurbileko parrokia eliza eraiki eta ondoren ere, urte luzez antzinako parrokiaren funtzioak bete zituen, honela bada, berezko apaiza eta eguneroko meza izan zituen, baina jada 1983. urterako abestutako meza abuztuaren 24ean ospatu ohi zen, hain zuzen ere, San Bartolome Eguna.

## Erreferentziak 
## Bibliografia 
* Gurutzi Arregi Azpeitia, *Ermitas de Bizkaia*, II. bilduma, , 185. orr., Bizkaiko Foru Aldundia eta Labayru Institutua. Bilbo, 1987.

## Kanpo-estekak
Indigaztainondo gorri

**Indi gaztainondo gorria** (*Aesculus × carnea*) hosto erorkorreko zuhaitz espezie hibrido artifiziala da, *A. pavia* eta *A. hippocastanum* (indi gaztainondo arrunta) espezieetatik sortua.

Bere jatorria ezezaguna da, baina litekeena da Alemanian 1820 inguruan sortzea. Landare apaingarri honek hainbat kultibar ditu:
* 'Briotii'
* 'O'Neil'.
* 'Fort McNair'.
* 'Pendula'.
* 'Plantierensis'.

## Erreferentziak 
## Kanpo estekak
Sussex

**Sussex** ( ahoskatua, laburdura: **Sx**) Ingalaterrako 39 antzinako konderrietako bat izan zen. 1974an bi konderri berri egin ziren hura zatituta: Mendebaldeko Sussex (Hiriburua: Chichester. 1.989 km2 eta 692.800 biztanle, 1990) eta Ekialdeko Sussex (Hiriburua: Lewes. 1.795 km2 eta 670.600 biztanle, 1990).

Izena antzinako Sussex Erresumatik datorkio, 825ean Wessexek inbaditua izan zena. Bere kokapen estrategikoa zela eta, handik pasa ziren uhartearen inbasio nagusiak.

## Egungo banaketa administratiboa 
## Eremu metropolitarrak 
## Erreferentziak 
## Kanpo estekak
San Joakin baseliza (Oibar)

**San Joakin baseliza** Nafarroa Garaiko Oibar udalerrian kokatutako XVIII. mendeko kristiau baseliza bat da. Barroko estiloa ditu.

## Eraikina 
Mentsula oso xumeetan amaitzen diren fajoi oso lauez apaindutako lunetadun ganga batez estalia dago, bere mailan edo garaieran inposta lau bat doalarik. Kanpoaldea harlanduz dobeladun erdipuntuko atea eta fatxada gainean kanpaia bat duen kanpai-horma bat ditu.

Baselizaren barnean, ildokatutako fuste eta pilastraz osaturiko korintoar ordenako zutabeen artean, XVII. mendearen lehen erdialdean eginiriko barroko estiloko San Joakinen erretaula dago. Errematea erdiguneko piramidea duten bolutek hausten duten frontoiaz osatua dago. San Joakinek Santa Anari irakurtzen irakasten ari den margolana erretaularen garaikoa da baina nahiko birmoldatua dago. San Juan Bataiatzailea eta San Antonioren barroko herrikoi estiloko bi taila daude.

## Erreferentziak 
* 

## Ikus gainera 
* Oibar

## Kanpo estekak
Paul Cohen

**Paul Joseph Cohen** (Long Branch, New Jersey, - Stanford, Kalifornia, ) estatubatuar matematikaria izan zen.

## Biografia 
Brooklyn Collegeko ikaslea izan zen 1950etik 1953ra. Titulua Chicagoko Unibertsitatean eskuratu zuen, 1954an. Doktoregoa unibertsitate berean egin zuen, eta tesia, trigonometriari buruzkoa, Antoni Zygmunden zuzendaritzapean idatzi zuen. 1961ean, doktoregoa jaso baino lehen, Rochester-eko Unibertsitateko begirale izendatu zuten urtebeterako. Horrela, 1958-59 ikasturtea Massachusettseko Teknologia Institutuan igaro zuen, eta 1959tik 1961era Princetongo Ikasketa Aurreratuetako Institutuko kide izan zen. Urte horretan Standfordeko Unibertsitatera joan zen, eta han irakasle izan zen 1964tik aurrera. 1966ko Moskuko Nazioarteko Matematikarien Kongresuan, Fields domina jaso zuen multzoen teorian egindako lanari esker. Cohenek, Fields domina ez ezik, beste sari garrantzitsuak ere jaso zituen: Amerikar Matematikarien Elkartearen Bôcher Memorial saria (1964), eta Zientziaren Nazio Domina (1967). Zientzietako Nazio Akademian parte hartzeko ere aukeratu zuten. Multzoen teorian egindako lanaz gainera, Cohenek ekuazio diferentzialak eta analisi harmonikoa ere landu ditu.

## Erreferentziak
Santi Mami baseliza (Erandio)

**Santi Mami baseliza** Bizkaiko Erandio eta Leioa udalerrien arteko mugan dagoen baseliza katoliko bat da. Izen berdineko Santi Mami auzoan dago, Leioa-Erandioko campusera doan errepidearen alboan, Manzine eta Pepene (Leioa) eta Martxikone (Erandio) baserrietatik hurbil. XVII. mendean eraikitako baseliza barrokoa da. Santi Mami Kapadoziakoari sagaratua dago.

## Eraikina 
12,50 x 7,35 metroko oinplano laukizuzena du. Hormak harlanduzkoak eta izkinarriak harginlanezkoak ditu. 1980ko hamarkadan harginlanez eginiriko kanpai-hormako aldea ez beste horma guztiak kareztatuak zeuzkan, kanpai-horma honek kanpai bakar batentzako baoa du, gainaldean harrizko gurutze txiki bat zuelarik. Gaur egun bistako adreiluzko kanpai-horma du. Estalpea bi uretakoa da, mendebaldeko dinteldun atea duen atarian egurrezko lau zutabeetan exekitzen den teilatu elkartzut batekin. Gainera, iparralde eta hegoaldean bao txikiak ere baditu. Lurzorua harlauzez gina dago.

Barnean Santi Mamiren irudi bat gordetzen da.

Fitxategi:Santi Mami Erandio.jpg|2007an
Fitxategi:Erandio Leioa Santi Mami ekainean.jpg|2011an
Fitxategi:Santi Mami baseliza Leioa.jpg|thumb|Santi Mami baseliza 2021ean

## Jaieguna 
Urtero, abuztuaren 17an, Santi Mami Egunez, meza eta erromeria ospatu ohi dira.

## Bibliografia 
## Bibliografia 
* Gurutzi Arregi Azpeitia (1987), *Ermitas de Bizkaia*, II. bilduma, , 116. orr., Bizkaiko Foru Aldundia eta Labayru Institutua. Bilbo.

## Kanpo estekak
Heisuke Hironaka

japoniar matematikaria izan zen.

## Biografia 
Lehenengo ikasketak Kiotoko Unibertsitatean egin zituen. Estatu Batuetako Harvard Unibertsitatean jarraitu zituen ikasketak eta bukatu ondoren unibertsitatean bertan aritu zen lanean. 1970ean Fields domina jaso zuen Nizako Nazioarteko Kongresuan; aldaera aljebraikoei buruz egindako lanarengatik eman zioten saria. Beste sari eta ohore askoren artean, Japoniako Kulturako Ordenarena jaso zuen 1975ean.

## Erreferentziak
Gerd Faltings

**Gerd Faltings** (Buer, Gelsenkirchen, ) alemaniar matematikaria da. Abel Sariako irabazlea 2026an.

## Biografia 
Doktoregorako ikasketak Münsterreko Unibertsitatean egin zituen, eta 1978ean lortu zuen titulua. Hurrengo urtea Harvard Unibertsitatean (Estatu Batuetan) eman zuen ikerlanean. 1979an Alemaniara itzuli zen eta Wuppertaleko Unibertsitateko matematika irakasle izan zen. 1985ean Princetongo fakultatean lan egiteko hartu zuten. 1983 urtean zehar, Mordell, Shafarevitx eta Tateren konjeturak frogatu zituen Faltingek. Urte berean Danny Heinemen saria jaso zuen Göttingengo Zientzien Akademiaren eskutik, eta 1986an Fields domina jaso zuen Berkeleyko Matematikarien Nazioarteko Kongresuan. Mordell konjetura frogatu izanagatik eman zioten, batez ere, domina hura; horretarako geometria aljebraikoko metodoak erabiliz zituen Faltingsek. Bestalde, Andrew Wilesek frogatutako Fermaten Azkeneko Teorema ere landu zuen.

## Erreferentziak
Curtis T. McMullen

**Curtis Tracy McMullen** (Berkeley, Kalifornia, ) estatubatuar matematikaria da.

## Biografia 
Williamstownen, Cambridgeko Unibertsitatean eta Parisen egin zituen lehenengo ikasketak. 1985ean bukatu zuen doktoregoa, Harvarden. Unibertsitate askotan aritu zen, Berkeleyko Kaliforniako Unibertsitateko irakasle izan baino lehen. 1998tik aurrera Harvarden irakasten du. 1998an Ameriketako Arte eta Zientzietako Akademiako kide aukeratu zuten. Geometrian eta dinamika konplexuetan (sistema dinamikoen teoriaren arloa) egindako lanari esker, Fields domina eman zioten. McMullenek beste ekarpen asko egin ditu matematikako alor desberdinetan, besteak beste ekuazio arbitrarioen ebazpenean eta Mandelbroten multzoan.

## Erreferentziak
Andre Maria Erregina eliza (Zangoza)

**Andre Maria Erregina eliza** tenplu kristaua da, Zangozako Alde Zaharrean dagoena, Nafarroa Garaian. Itxura dotoreko eta neurri ertaineko eliza da, erromanikotik  gotikorako iragate garaian eraiki zena, XII-XIV. mendeen artean. Bere atari ikusgarriak ospe handia du, Azken Epaia modu harrigarrian irudikatuta baitago. 1997an, 
Interes Kulturaleko Ondasun izendatu zuen Nafarroako Gobernuak.

## Kokapena 
Zangozako mendebaldeko sarreran dago, Karrika Nagusiaren 1. zenbakian, Santa Maria zubiak Aragoi ibaia zeharkatzen duen lekutik gertu.

## Historia 
Elizari buruzko lehenbiziko aipamena 1131koa da. Urte hartan, Alfontso I.a Nafarroakoak bere errege-jauregi eta kapera eman zizkien Ospitaleko Zaldunei, orubean burgu berriko parrokia egin zezaten. Bere iruditeria berezian, saga nordikoetako atalak ikusten ahal dira.

Esku batek baino gehiagok landua da zalan­tzarik gabe, gu­txienez bi maisuren zuzendari­tzapean; argi dago, bata XII. mendeko az­ken laurdenekoa eta bestea XIII. mendearen hasierakoa. 

Elizako dorrea oktogonala da, eta arkitektura gotikoaren adibide bat da. XII. eta XIV. mendeen artean egin zen.

## Barrualdea 
Gurutzaduradun hiru nabez eta dorre oktogonal batez osatua dago, bere barnean beste hainbat gauza erakargarri ere badituelarik: esate baterako, plateresko estiloko erretaula nagusia eta prozesio irudi gotiko aberats ugari ere bai.

### Erretaula eta eskulturak 

Irudi:Sangüesa Santa María la Real Retablo 576.jpg|Rokamadorreko Andre Maria gotikoa
Irudi:Sangüesa_Santa_María_la_Real_Retablo_574.jpg|Erretauleko bi ebangeliren eskultura: Mateo eta Marko, biak Itun Berria idazten.
Irudi:Sanguesa - Santa Maria la Real 31.jpg|Kristoren Erosta
Irudi:Sangüesa_-_Iglesia_de_Santa_María_la_Real_12.jpg|Kristoren Erosta. errukiaren erretaula. San Migel kapera.
Irudi:Sangüesa_-_Iglesia_de_Santa_María_la_Real_14.jpg|Amabirjina erromanikoa

## Erreferentziak 
## Ikus, gainera 
* Erromanikoa Euskal Herrian
* Euskal Herriko arkitektura erromanikoen zerrenda

## Kanpo estekak
Estibalitz Sasiola

**Estibalitz Sasiola** edo **Sasiolakoa** (Deba, Gipuzkoa, 1550 baino lehen – 1611ko apirilaren 16a), agian, euskal idazle eta olerkaria izan zen; hala izan baldin bazen, euskal idazleen artean lehen emakumezkoa bide da. Egun, Joan Perez Lazarragakoaren eskuizkribuan jasotako hiru olerki harenak diren ala ez ebazteke dago.

## Bizitza 
2004an, hain zuzen ere, euskal literaturarako aurkikuntza itzela gertatu zen, Madrilen, Joan Perez Lazarragakoaren eskuizkribua topatu zutenean. Liburu haren atzeko aldean beste norbaitek idatzitako hiru olerki daude. Lehenaren goiko aldean egileari buruzko azalpen zehatza ematen digute: .

Maria Estibaliz Sasiola Debako dorretxekoa zen, etxe noble zaharra eta boteretsuko alaba zen, gaur oraindik zutik dira Turrillas eta Trekuren esaten duten bezala. Sasiola famiari buruz, 1340an, Lope Sasiolakoak beste etxe noble bat eraiki zuela Zumaian, eta Zumaiako San Pedro kaperan sasiolatarren armak ezarri zituztela. Haietako batzuk ospetsuak izan ziren: Martin Otxoa Sasiolakoa, Gaztelako kondestablearen idazkaria, 1539ko urriaren 25ean Lizarraten Karlos V.a enperadoreari harrera egin zion berbera: Debako San Anton kapera fundatu zuen eta Aranzibiako jauna ere izan zen; halaber, Paskual Sasiolakoa, Mutrikuko eskribaua eta 1583an Debako alkate izan zena.  

Hauek dira:

Lehen olerkian mintzo den pertsonaia emakumezkoa da; bigarrenean, ez da garbi ikusten nor ari zaigun hizketan; eta hirugarrenak gizonezko baten ahoan jarrita dagoela dirudi. Gauzak horrela, Gidor Bilbao eta Ricardo Gómez euskalariek diotenez, badirudi olerkiok Lazarragak idatzi zituela: beharbada Estibalitz Sasiolakoak idatzi edo kopiatu zituen lehenik, eta gero Lazarragak berriro kopiatu zituen, ezaugarri batzuk mantenduz eta beste batzuk beretuz.

## Erreferentziak 
## Bibliografia 
* Turrillas, Alex eta Treku, Jose Ignacio (2015). *Deba. Ibilaldi bat gure historian zehar*. Deba: Kaioa a.s.p., 124-127 orriak.
* *Lazarraga eskuizkribua: Edizioa eta azterketa*. Gidor Bilbao, Ricardo Gómez , Joseba A. Lakarra, Julen Manterola,  Céline Mounole, Blanca Urgell.
* Ariztimuño Lopez, Borja (2020). *Ohar filologikoak Azkoitiko testu aurkitu berriaz: irakurketa proposamena.* Euskal Herriko Unibertsitatea. 

## Kanpo estekak
Bakh

**Bakh** edota **Baskonia kirol hiria** Arabako Gasteiz hiriburuaren ipar-mendebaldean dagoen kirol-instalakuntza bat da. Salburua auzoan dago, Buesa Arena eta Vital eraikinaren alboan.

2008ko urriaren 20an inauguratu zen eta Saski Baskoniaren kirol hiria da.

## Instalakuntzak 
### Barnekoak 
* Kiroldegia
* Izotz pista
* Jatetxea eta negozioak
* Igerilekua
* Aretoa
* Wellness
* Fitness
* Klinika

### Kanpokoak 
* Padel pista estaliak
* Padel pista irekiak
* Saskibaloi kantxak
* Agoraspace
* Kanpo igerilekua
* Bolei-hondartza
* Jokalekua
* Footing zirkuitua

Fitxategi:Vitoria - BAKH Ciudad Deportiva Baskonia 01.jpg|
Fitxategi:Pista hielo bakh.jpg|Izotz pista
Fitxategi:Vitoria - BAKH Ciudad Deportiva Baskonia 12.jpg|Bakh
Fitxategi:Vitoria - BAKH Ciudad Deportiva Baskonia 05.jpg|Kanpoaldea

## Kanpo estekak 
* Baskonia kirol hiriaren webgunea
Gasteizko harresia

**Gasteizko harresia** Erdi Aroan Arabako Gasteiz hiribildua inguratzen zuen harresia da, XI. mendearen amaieraldean eraiki zen. Gasteizko Alde Zaharrean dago.

Gaur egun bere bolumen osoaren erdia mantendu da, XXI. mendearen hasierako lanei esker berreskuratu zen, 2010ean berreskurapen lan horiek Europa Nostra erakundearen saria jaso zuten.

## Historia 
Erdi Aroko gotorleku harresitua XI. mendearen amaieraldean eraiki zen, 1181ean Antso IV.a Nafarroakoak Gasteiz hiribildua *Nova Victoria* izenpean sortu baino mende bat aurretik. Eremu harresi hau jada hiribilduaren sorreraren urte berean emandako foruan ageri da.

Azken mendeetan zehar Alde Zaharreko eraikinen artean ezkutatuta egon zen, 2001ean Euskal Herriko Unibertsitateko arkeologia ikerketa talde batek Santa Maria Katedralaren lurpean arkeologia indusketa batzuk burutzen ari zela antzinako harresiaren zapaten hondakinak topatu zituen arte.

Hondakin hauek azertu ostean aipatutako zapatak hiribildua inguratzen zuen lehen harresiarenak zirela frogatu ahal izan zen, baita hiribilduaren sorrera aurreko antzinatasuna zuela ere. Honek nolabaiteko ahalmen ekonomikoa eta buruzagitza adierazten zuen, gaur egun arte harresiaren bultzatzaileak nortzuk ziren edota hainbeste baliabide erabiliz nortaz defendatzen ziren ezezaguna da.

Fitxategi:Canton pulmonias.jpg|Atea.
Fitxategi:Vitoria - Muralla medieval 3.jpg|Atea.
Fitxategi:Vitoria - Muralla medieval 1.jpg|Harresia.
Fitxategi:Vitoria - Muralla medieval 5.jpg|Harresia.

## Birgaitzea 
Nahiz eta eremu harresituak denera 900 metroko luzera eta 22 dorreoi izan, gaur egun gutxi gorabehera erdia kontserbatzen da. Katedraleko indusketetan burututako aurkikuntzaren ondoren mendebaldeko hegalean dauden harresiaren hondakinak birgaitzea erabaki zen.

* Lehen aldia: 2006an jazo zen eta Hedegile kaleko 98tik 104ra doazen etxebizitzetako atzealdeetan barna doan zatia bistaratu zuen, bai eta XIX. mendeko hiltegia eta merkatuaren antzinako hondakinak ere.
* Bigarren aldia: 2010ean jazo zen eta San Migel kaleko etxebizitzen atzealdeetan datzan harresiaren 160 metro luzeko zatia jada kontserbatzen ez den harresia imitatzen duen zursare baten bidez ikusteko aukera eskaintzen du.
* Hirugarren aldia: lehenbiziko bi aldien artean datza eta oraindik egokitu gabe dago.

## Bisitak 
Santa Maria Katedrala Fundazioaren bidez aurretik bisita gidatuak hitzartu eta turista nahiz interesa dutenek jada birgaituak dauden bi guneak bisita ditzakete. Hauetan 1960ko hamarkadako estiloan ez oso era zuzenean burututako birgaitzeak, birgaitze konstruktibo ezberdinak, eta garairik onenean harresiaren neurriak birsortzen dituzten gaur egungo zedrozko zursare modernoak ikus daitezke.

## Erreferentziak 
## Kanpo loturak 
* Bisitak eta erreserbak. Gasteizko Katedrala eta Harresia 
* Gasteizko harresiari buruzko artikulua. Euskonews.com
Nobiziotza

thumb|300px|**Nobiziotza**: **mojagai** bat (ezker aldean).
Erlijioan, **nobiziotza** pertsona batek, **nobizio** izenekoak, erlijiozko bizitzan guztiz murgildu aurretik burutu behar duen iniziazio eta proba-aldia da. Hainbat erlijiotan ezartzen den erritu eta araua da; katolizismoan beharrezkoa izaten da komunitate monastiko eta apostoliko bateko kide izateko (moja izateko emakume nobizioak *mojagai* dira, eta monje eta fraide izateko nobizioak *monjegai* eta *fraidegai*).

## Kanpo estekak
Simon Donaldson

Sir **Simon Kirwan Donaldson** (Cambridge, ) britainiar matematikaria da.

## Biografia 
Lehenengo ikasketak Kent-eko Sevenoaks eskolan eta Cambridgeko Pembroke Collegen egin zituen. 1980an lanean jarraitu zuen Worcester Collegen, Oxforden, lehenengo Nigel Hitchenen zuzendaritzapean eta Atiyahrenean gero. 1982an, ikasle zela, Donaldsonek problema zail bat frogatu zuen, mundu osoko matematikariak aho zabalik utzi zituena. Doktoregoa egin eta gero, 1983an, Ikertzaile Gazteen kide egin zuten Donaldson All Souls Collegen, eta 1983-84 ikasturtea Princetonen eman zuen. Oxfordera itzuli zenean Matematikako irakasle egin zuten. 1985ean Junior Whitehead saria jaso zuen Londresko Matematikako Elkartearen eskutik. Hurrengo urtean Errege Elkarteko kide izendatu zuten, eta Berkeleyko Nazioarteko Kongresuan Fields domina jaso zuen. Lau dimentsioko geometria landu du bereziki, eta, lan hori dela-eta, beste sari asko ere jaso du: Sir William Hopkins saria (1991), Errege Elkarteko urrezko domina (1992) eta Crafoord saria (1994).

## Erreferentziak 
## Kanpo estekak
Mendigune

[thumb|300px|Argentinako [Los Colorados mendigunea.]]
[thumb|300px|[Aizkorri-Aratz mendilerroa.]]
**Mendigunea** luzetarako ardatz baten inguruan egituratuta ez dagoen mendi-sistema da, mendikatea ez bezala. Batzuk itsaso azpian daude.

## Munduko mendigune ezagun batzuk 
* Vosgeak (Frantzia)
* Montserrat (Katalunia)
* Huascarán mendigunea (Peru)
* Armorikako mendigunea (Frantzia)
* Aizkorri-Aratz mendigunea (Euskal Herria)
* Annapurna mendigunea (Nepal)
* Bortzirietako mendigunea (Euskal Herria)
* Kolonbiako mendigunea (Kolonbia)
* Chartreuse mendigunea (Frantzia)
* Cume Kugitangtau (Turkmenistan)
* Kondyor mendigunea (Errusia)
* Laurentino mendigunea (Quebec, Kanada)
* Guyanetako mendigunea (Guyana, Surinam, Guyana Frantsesa, Venezuela, Brasil, Kolonbia)
* Logan mendigunea (Kanada)
* Erdialdeko Mendigunea (Frantzia)
* Montgrí mendigunea (Katalunia)
* Panchchuli (India)
* Vinson mendigunea (Antartida)
* Vitosha mendigunea (Bulgaria)
* Adrar Des Ifoghas (Mali)
* Itatiaia mendigunea (Brasil)
* Baturité mendigunea (Brasil)
* Brasilia mendigunea (Argentina, Bolivia, Brasil, Paraguai, Uruguai)
* Patagoniako mendigunea (Argentina)
* Acahay mendigunea (Paraguai)
* Hespérico mendigunea (Espainia)
* Aquitania mendigunea (Espainia, Frantzia)
* Ebroko mendigunea (Espainia)
* Kilimanjaro mendigunea (Kenya)
* Mendigune Betikoa (Espainia)
* Galizia-Leongo mendigunea (Espainia, Portugal)
* Iparraldeko mendigunea (Haiti, Dominikar Errepublika)
* Bosawas (Nikaragua)

thumb|600px|Mont-Blanc mendigunearen neguko panoramika.

## Ikus, gainera 
* Euskal Herriko mendilerroen zerrenda
* Mendikatea, mendilerroa
* Mendi-adarrak, mendi-oinak, gailurreria

## Kanpo estekak
Ozeaniako Nazioen Kopa

[thumb|300px|[Australiako futbol selekzio nazionala|Australia eta Zeelanda Berriaren arteko partida.]]
[thumb|300px|[Tahitiko futbol selekzio nazionala|Tahitiko selekzioa, 2013.]]
**Asiako Futbol Kopa** (ingelesez *AFC Asian Cup*) Asiako Futbol Konfederazioak (AFC) antolatzen duen selekzio nazionalen arteko futbol txapelketa da.

## Historia 
1973an antolatu zen lehen aldiz baina jarraipen handirik ez zuen izan harik eta 1996an bi urtean behin egiteari ekin zioten arte. 2004tik aurrera lau uetetik behin egiten da.

2006an Australiak Ozeaniako Futbol Konfederazioa (OFC) utzi zuen eta Asiako Futbol Konfederazioan (AFC) sartu zen. Ordutik aurrera Asiako Futbol Kopan aritzen da.

## Palmaresa 
* (pen), penalti jaurtiketak.
* 1996 eta 2016an ez zen 3. eta 4. posturako partidarik jokatu.

## Emaitzak 
### Podiuma 
### Garaipenak 
## Kanpo estekak 
*  Asiako Futbol Koparen webgunea
Agustindar Errekoletoen komentua (Iruñea)

**Agustinar Errekoletoen komentua** Nafarroako Iruñea hiriburuan dagoen emakumezko Agustindar Errekoletoen Ordenaren komentu bat da.

## Kokalekua 
Iruñeko Alde Zaharran dago, Errekoleten plaza, Errekoletak kalea, Takonerako aldapa, O-ko Andre Maria plaza, Iruñeko harresia eta Atari Berriaren artean.

Nafarroako Kultura Ondasuna izendatua dago.

## Historia 
1624an Filipe II.a Espainiakoaren idazkaria zen Juan Ziriza eta Catalina de Alvaredoren bultzadaz eraiki zen, Juan Gómez de Mora Errege Eraikuntzetako Trazatzaile eta Madrilgo Udaleko Maisu Nagusia zenak diseinatu zuelarik. 2009an euren Iruñeko komunitatearen 375. urteurrena ospatu zutelarik.

Irudi:Pamplona - Convento de la Inmaculada Concepción (Agustinas Recoletas) 2.jpg|Aurrealdea.
Irudi:Pamplona - Convento de la Inmaculada Concepción (Agustinas Recoletas) 3.jpg|Irudia.
Irudi:Pamplona - Convento de la Inmaculada Concepción (Agustinas Recoletas) 4.jpg|Aurrealdea.

## Eraikina 
Fatxada nagusia Errekoletoen plazara begira dago, neurri handietako hiri eremua dena, Filipe II.ak sinatutako lur sailaren emate agirian zehaztu zen arabera bertan inongo eraikinek ez altxatzeko agindua eman zen. Fatxada karmeldar arkitekturan ohikoa da, hiru solairuko garaiera duen orden erraldoiko pilastrez mugatutako paramentu bat du, eta goialdean, erdigunean okulu bat duen frontoi triangeluar batek koroatzen du, frai Alberto de la Madre de Diosek Madrilgo Sorkundeko komentuan kodifikatu zuen legez.

Behe solairuan, almohadilatutako harlanduz erdi-puntuko arkuez osatutako arkupea dago, erdialdekoa gainontzekoak baina handiagoa, beste gainaldeko bi solairuetan eraikuntza material gisa adreilua erabili eta eremu ireki eta itxiak modu orekatuan banatzen dira.

## Erreferentziak 
## Kanpo estekak
Salgai (argipena)

**Salgai** hitzak adiera zenbait ditu:
* merkatuan saltzeko jartzen diren lehengai, produktu edo ondasunak eta zerbitzuak,
* marxismoaren ikuspunturik, salgaia, merkatuan saltzeko diren produktuak, ondasun eta zerbitzuak, eta baita ere lan indarra, bereziki lan-balioaren teoria garatzeko erabiltzen dena.
Hego Koreako futbol selekzio nazionala

[thumb|270px|Hego Koreako sselekzioa 2019ko [Asiako Futbol Kopa|Asiako Kopan.]]
[thumb|270px|[Argentinako futbol selekzio nazionala|Argentinaren aurkako partida 2010eko Munduko Txapelketan.]]

**Hego Koreako futbol selekzio nazionala** herrialde hartako ordezkaria da. Asiako futbol selekzio indartsuenetakoa da, bi aldiz irabazi baitu Asiako Futbol Kopa eta etxean antolaturiko Munduko Txapelketan laugarren izan baitzen.

## Palmaresa 
### Munduko Futbol Txapelketa 
* Laugarren 2002an.

### Asiako Futbol Kopa 
* Txapeldun (2): 1956, 1960.
* Finalista (4): 1972, 1980, 1988, 2015.
* Hirugarrena (4): 1964, 2000, 2007, 2011.

### Joko Olinpikoetako Futbol Txapelketa 
* Final laurdenak 1948an.

### CONCACAF Urrezko Kopa 
* laugarrena 2002an

## Ibilbidea 
|valign="top"|

|valign="top"|

|}

## Uniformea 
### Historikoa 
### Azken Munduko Txapelketak 
## Jokalari aipagarrienak 
2022ko azaroaren 24an eguneratua.

|valign="top"|
### Goleatzaileak 
|}

## Kanpo estekak 
*  Hego Koreako futbol federazioaren webgune ofiziala
Zeelanda Berriko futbol selekzio nazionala

[thumb|300px|[Portugalgo futbol selekzio nazionala|Portugalen aurkako partida 2017ko FIFA Konfederazio Kopan.]]

**Zeelanda Berriko futbol selekzio nazionala** (edo **All Whites**) Zeelanda Berrikoko futbol talde nazionala da. Bost aldiz irabazi du Ozeaniako Nazioen Kopa.

## Palmaresa 
### Munduko Futbol Txapelketa 
* Bi aldiz sailkatu da, 1982an eta 2010an.

### FIFA Konfederazio Kopa 
* Hirutan hartu du parte eta hiruetan azken postuan gelditu da.

### Ozeaniako Nazioen Kopa 
* Txapeldun (5): 1973, 1998, 2002, 2008, 2016.
* Finalista (1): 2000.

## Ibilbidea 
|valign="top"|

|valign="top"|

|}

## Uniformea 
## Jokalari aipagarrienak 
2017ko urriaren 11n eguneratua.

|valign="top"|
### Goleatzaileak 
|}

## Kanpo estekak
Cottoidea

**Cottoidea** arrain eskorpeniformeen goifamilia da, **Cottoidei** azpigenero monotipikoa osatzen duen bakarra. 2006an, goifamiliak 11 familia, 149 genero eta 756 espezie zituen.

Habitat askotan bizi dira, ozeanotik ur gezaraino.

* Abyssocottidae (24 espezie)
* Agonidae (47 espezie)
* Bathylutichthyidae (espezie 1)
* Comephoridae (espezie 2)
* Cottidae (258 espezie)
* Cottocomephoridae (9 espezie)
* Ereuniidae (3 espezie)
* Hemitripteridae (8 espezie)
* Psychrolutidae (40 espezie)
* Rhamphocottidae (espezie 1)

## Galeria 

Blue Ridge sculpin - Cottus caeruleomentum.jpg|*Cottus caeruleomentum*
ObiAHset.jpg|*Pseudoblennius zonostigma*
Sailfin sculpin (Nautichthys oculofasciatus).jpg|*Nautichthys oculofasciatus*
Agonus cataphractus.jpg|*Agonus cataphractus*
Ambophthalmos angustus.jpg|*Ambophthalmos angustus*

## Erreferentziak 
## Kanpo estekak
Gobioidei

**Gobioidei** arrain pertziformeen subordena da, tartean gobidoak dituena. Azpiordenak 2.211 espezie ditu, zazpi familiatan banaturik. Gobioidei subordenaren barneko harreman filogenetikoak ikertzeko datu molekularrak beharrezkoak izan ziren. Kide gehienak itsastarrak (eta batez ere bentikoak) izanda ere, %10a ur gezakoa da. Organismo bentiko gehienek moduan, ez dute igeri-maskuririk eta itsas hondoan bizi dira.

## Familiak 
* Eleotridae
* Gobiidae
* Kraemeriidae
* Microdesmidae
* Odontobutidae
* Rhyacichthyidae
* Schindleriidae
* Xenisthmidae

## Erreferentziak 
## Kanpo estekak
Scorpaenoidei

**Scorpaenoidei** arrain eskorpeniformeen subordena da.

## Familiak 
* Apistidae
* Aploactinidae
* Caracanthidae
* Congiopodidae
* Gnathanacanthidae
* Neosebastidae
* Pataecidae
* Synanceiidae
* Tetrarogidae

HachiM.jpg|*Apistus carinatus*
File:Smoothskin pinkscorpion.jpg|*Coccotropsis gymnoderma*
File:Neosebastes thetidis.jpg|*Neosebastes thetidis*
File:Stone Fish at AQWA SMC2006.jpg|*Synanceia verrucosa*
File:Centropogon australis.jpg|*Centropogon australis*

## Erreferentziak 
## Kanpo estekak
Caracanthus

***Caracanthus*** arrain eskorpeniformeen generoa da, Indiako eta Ozeano Bareko itsasoetan bizi dena. FishBasek bere kideak Scorpaenidae barnean sailkatu arren (**Caracanthinae** izeneko subfamilia osatuz, hain zuzen ere), beste adituek **Caracanthidae** familia monotipikoa osatzen duen genero bakarra dela diote.

## Espezieak 
* *Caracanthus maculatus* (J. E. Gray, 1831)
* *Caracanthus madagascariensis* (Guichenot, 1869)
* *Caracanthus typicus* Krøyer, 1845
* *Caracanthus unipinna* (J. E. Gray, 1831)

## Erreferentziak 
## Kanpo estekak
Cyprinodontoidei

**Cyprinodontoidei** arrain ziprinodontiformeen subordena da.

## Familiak 
* Funduloidea goifamilia
** Profundulidae (Hoedeman eta Bronner, 1951)
** Goodeidae (Jordan, 1923)
** Fundulidae (Jordan eta Gilbert, 1882)
* Valencioidea goifamilia
** Valenciidae (Parenti, 1981)
* Cyprinodontoidea goifamilia
** Cyprinodontidae (Gill, 1865)
* Poecilioidea goifamilia
** Anablepidae (Garman, 1895)
** Poeciliidae (Garman, 1895)

## Erreferentziak 
## Kanpo estekak
Pleuronectoidei

**Pleuronectoidei** arrain pleuronektiformeen subordena da.

## Familiak 
* Paralichthyidae
* Bothidae
* Citharidae
* Achiridae
* Samaridae
* Soleidae
* Scophthalmidae
* Cynoglossidae
* Pleuronectidae
* Paralichthodidae
* Poecilopsettidae
* Rhombosoleidae
* Achiropsettidae

## Erreferentziak 
## Kanpo estekak
Psettodes

***Psettodes*** arrain pleuronektiformeen generoa da, Atlantikoko, Indiako eta Ozeano Bareko itsaso tropikaletan bizi dena. **Psettodidae** familia eta **Psettodoidei** subordena monotipikoak osatzen duen genero bakarra da.

## Espezieak 
* *Psettodes belcheri* E. T. Bennett, 1831
* *Psettodes bennetti* Steindachner, 1870
* *Psettodes erumei* (Bloch & J. G. Schneider, 1801)

## Erreferentziak 
## Kanpo estekak
2003ko Eurovision Abesti Lehiaketa

**2003ko Eurovision Abesti Lehiaketa** urtero ospatzen den Eurovision Abesti Lehiaketaren 48. edizioa izan zen. Rigako Skonto Hall aretoan ospatu zen, Letonian, maiatzaren 24an. Aurkezleak Marie N (aurreko edizioko irabazlea) eta Renārs Kaupers (2000ko letoniar ordezkaria, Brainstorm taldeko abeslari bezala) izan ziren.

Garailea Turkiako Sertab Erener izan zen, "Everyway That I Can" abestiarekin. Turkiaren lehen garaipena izan zen.

Hogeita sei herrialde izan ziren partaide, ordungo partaide kopuru errekorra. Ukrainak lehen agerpena egin zuen. Aurreko ediziotik kanpo geratu ziren sei herrialde itzuli ziren: Herbehereak, Irlanda, Islandia, Norvegia, Polonia eta Portugal. Bestalde, aurreko urteko azken bost sailkatuak lehiaketatik kanpo uztea erabaki zuen Europako Irrati-Telebista Batasunak: Danimarka, Finlandia, Lituania, Mazedoniako Errepublika, eta Lituania.

Gau bakar batean jokatu zen azken edizioa izan zen, hurrengo urtean finalerdi bat gehitu zelako.

## Lehiaketa 
## Kanpo estekak 
*  Eurovision webgune ofiziala
2002ko Eurovision Abesti Lehiaketa

**2002ko Eurovision Abesti Lehiaketa** urtero ospatzen den Eurovision Abesti Lehiaketaren 47. edizioa izan zen. Tallinngo Saku Suurhaal aretoan ospatu zen, Estonian, maiatzaren 25ean. Aurkezleak Annely Peebo eta Marko Matvere izan ziren.

Garailea Letoniako Marie N izan zen, "I Wanna" abestiarekin. Letoniaren lehen garaipena izan zen.

Hogeita lau herrialde izan ziren partaide. Aurreko ediziotik kanpo geratu ziren zazpi herrialde itzuli ziren: Austria, Belgika, Errumania, Finlandia, Mazedoniako Errepublika, Suitza eta Zipre. Bestalde, aurreko urteko azken sei sailkatuak lehiaketatik kanpo uztea erabaki zuen Europako Irrati-Telebista Batasunak. Herbehereak, Irlanda, Islandia, Norvegia, eta Poloniaz gain, Letoniari ere talde honetan egotea zegokion, baina Portugalek borondatez kanpo geratzea erabaki zuenean, Letoniak parte hartzeko aukera berreskuratu zuen, eta irabazi egingo zuen.

## Lehiaketa 
## Kanpo estekak 
*  Eurovision webgune ofiziala
Balore-merkatu

[thumb|right|[New Yorkeko Burtsaren eraikina.]]
**Balore-merkatua** kapital-merkatu mota bat da, non balore negoziagarrien salerosketaren bidez finantza-tresnak, batez ere errenta finkokoak eta errenta aldakorrekoak, negoziatzen diren.

Bere funtzio nagusia aurrezkia eta inbertsioa produkzio-jardueretara bideratzea da, inbertitzaileek epe ertain eta luzerako kapitala eman diezaieten finantzazioa behar duten enpresei, erakunde publikoei edo proiektuei. Trukean, inbertitzaileek etekinak dibidendu, interes edo gainbalio gisa lor ditzakete.

Balore-merkatuak modu antolatuan eta arautuan jarduten du, oro har balore-burtsen bidez, non gardentasun-, segurtasun- eta likidezia-mekanismoak ezartzen diren transakzioetarako.

Arauen eta parte-hartzaileen multzoaren (igorleak, bitartekariak, inbertitzaileak eta beste eragile ekonomiko batzuk) helburua da Balioen Erregistro Nazionalean inskribatutako edo nazioarteko baloreen emisio-, kokapen-, banaketa- eta bitartekaritza-prozesua ahalbidetzea.

## Erreferentziak 
## Kanpo estekak
Cabezako Ama Birjinaren baseliza

**Cabezako Ama Birjinaren baseliza** Nafarroako Tutera udalerrian dagoen baseliza bat da. Cabezako Ama Birjinaren karrikan kokatua dago. Gaur egungo eraikina XIX. mendean eraiki zen, XVII. mendean eraikitakoa ordezkatuz. Izen berdineko Cabezako Ama Birjinari sagaratua dago.

## Eraikina 
Gaur egungo eraikina Cabezako Ama Birjinaren karrikako beste etxebizitza batzuei atxikitutako nabe txiki bakarreko baseliza da. Kondaira baten arabera, jatorriz Andaluziako Andujar udalerriko elizan zegoen bizantziar ikonografiako San Eufrasioren irudi bat du, irudi hau 711an mairuen inbasioan zehar harpilatua izan ez zedin ezkutatu omen zen, gerora, jada 1227an Sierra Morenako haitzulo batean topatu eta Tuterara ekarria izan omen zen.

## Historia eta kronologia 
* **Lehenbiziko baseliza** (XII. mendea?, XIV-XIX. mendeak)
Cabezako Ama Birjinari sagaratutako lehenbiziko baseliza hau 1611an sortua izan zen. Gaur egungo kokalekuan beharrean beste batean zegoen, hain zuzen ere, Tuterako gaztelua dagoen Santa Barbara muinoaren oinetan, Trinitate Santuaren elizaren alboan. 1808an Iberiar Penintsulako Gerran suntsitua izan zen.

* **Gaur egungo baseliza** (XIX. mendea)
Gaur egungo Cabezako Ama Birjinaren baseliza 1816an gaur egun dagoen kokalekuan eraiki zen, 1899an handitu zelarik.

## Ikus gainera 
* Tuterako historia

## Erreferentziak 
## Kanpo estekak
Pluko Andre Mariaren baseliza

**Pluko Ama Birjinaren baseliza** Nafarroa Garaiko Aragoiko Erriberako Martzilla udalerrian kokatutako kristiau baseliza bat da. Alde Zaharrean dago, izen berdineko Pluko Andre Mariaren karrikan. Bere izatea jada 1474ean erregistratua dago, hain zuzen ere bere handitzeareen data izan baitzen. XVII. mendean berreraikia izan zen eta gaur egungo arte hainbat eraldaketa jasan izan ditu.

## Eraikina 
Latindar gurutzeko oinplanoa eta hiru zatiko nabea du, bai eta lunetadun kanoi erdiko ganga batek estalitako goialde erdizirkularra ere, gurutzaduran ez beste, linterna eta goialde bat gehitzeko eraldatua izan da, hau esfera laurden modeerno baten bidez lortu da. Arku bikoitzak gai obalu eta serliana itxurazko gai geometrikoez apainduak daude, pilastra bikoitzetan esekiak, haietan tenpluaren perimetroa inguratzen duen erlaitza doa.

Barnaldea adreiluz edertua agertzen baldin bada, kanpoaldean bistara dago, inguruko etxebizitzekin bat eginez. Sarrera modernoa da, kaleko lurzoruaren mailan, eta lunetadun kanoi erdiz estalitako erdipuntuko arkua duen atari bat du.

Barnean Pluko Ama Birjinaren irudia (gotikoa), bai eta taila erromaniko bat daude, biak ere oso zaharberrituak eta antzinako irudien aztarnatik oso gutxi gelditzen zaielarik.

1985-2003 artean José Antonio Pérez Fabo margolariak eraikinaren paramentuak eta sapailak akrilikoz apaindu zituen. Gai alegorikoen kromatismo goxoak multzo guztiari oso erakargarri eta modernoa den argitasun berezin bat ematen dio.

## Erreferentziak 
* 

## Ikus, gainera 
* Martzilla
* Aragoiko Erribera
* Nafarroa Garaia

## Kanpo estekak
San Emeterio eta San Zeledonio baseliza (Lodosa)

**San Emeterio eta San Zeledonio baseliza** Nafarroako Lodosa udalerrian dagoen neurri txikietako tenplu erromaniko bat da, Ebro ibaiaren hegoaldeko ertzean eta herrigunetik kanpo. Lodosako santu zaindariak diren San Emeterio eta San Zeledoniori sagaratua dago.

Jaieguna urtero martxoaren 3an ospatu ohi da, egun horretan udal batzordea baselizara joan meza entzun eta otordua ospatzen da.

## Kanpo estekak
Santa Kiteria baseliza (Tutera)

**Santa Kiteria baseliza** Nafarroako Tutera udalerrian dagoen baseliza katoliko bat da, San Julian mendietan dago(orain maiz baselizaren omenez Santa Kiteria mendiak izenez deituak). Nahiz eta antzinako zaharragoa izan, gaur egungo eraikina XIX. mendearen hasieran eraiki zen.

## Eraikina 
Santa Kitera baseliza peraltatutako nabe bakar batez osatua dago. Bere aldarearen gainean Santa Kiteriaren irudia dago.

## Historia eta kronologia 
* **Lehenbiziko baseliza** (XII. mendea?, XIV-XIX. mendeak)
Bere sorreraren data ezezaguna da, jada 1373an lehenbiziko aldiz aipatua delarik, aipamen honetan San Julian mendietan kokatua zegoela zehazten da, Albeako landa zabalari begira. 1813an Francisco Espozek antzinako baseliza erautsi eta gerora berreraikia izan zen.

* **Gaur egungo baseliza** (XIX. mendea)
Antzinako baselizaren suntsiketa ondoren, 1816ean berria eraiki zen, hots, gaur egungoa. Baseliza hau 1909 eta 1923an zaharberritua izan zen. 1936 eta 1937 artean, Espainiako Gerra Zibilan zehar, gotoelku bilakatu zen. 1982an oso kaltetua zegoenez erabat zaharberritua izan zen.

## Ikus gainera 
* Tuterako historia

## Erreferentziak 
## Kanpo estekak
Egiptoko futbol selekzio nazionala

thumb|300px

**Egiptoko futbol selekzio nazionala** herrialde hartako ordezkaria da. Afrikako futbol selekzio indartsuena da, zazpi aldiz irabazi baitu Afrikako Nazioen Kopa.

## Palmaresa 
### Munduko Futbol Txapelketa 
* Hiru aldiz sailkatu da.

### Afrikako Nazioen Kopa 
* Txapeldun (7): 1957, 1959, 1986, 1998, 2006, 2008, 2010.
* Finalista (2): 1962, 2017.

### Joko Olinpikoetako Futbol Txapelketa 
* Final laurdenak 1984an.

### FIFA Konfederazio Kopa 
* Bi parte hartze izan ditu, 1999an (7.a) eta 2009an (6.a).

### Arabiar Nazioen Kopa 
* Txapeldun (1): 1992.

## Ibilbidea 
|valign="top"|

|}

## Uniformea 
## Jokalari aipagarrienak 
2018ko ekainaren 1ean eguneratua.

|valign="top"|
### Goleatzaileak 
|}

## Kanpo estekak 
*  Egiptoko futbol federazioaren webgune ofiziala
Kamerungo futbol selekzio nazionala

[thumb|300px|Kamerungo jokalariak [Afrikako Nazioen Kopako garaipena ospatzen, 2017an.]]
[thumb|300px|[Marokoko futbol selekzio nazionala|Marokoren aurkako partida 2009an.]]

**Kamerungo futbol selekzio nazionala** herrialde hartako ordezkaria da. Afrikako futbol selekzio indartsuenetakoa da, lau aldiz irabazi baitu Afrikako Nazioen Kopa.

## Palmaresa 
### Munduko Futbol Txapelketa 
* Zazpi parte hartze izan ditu eta 1990an final laurdenetara iritsi zen.

### FIFA Konfederazio Kopa 
* Txapelduna (0)
* Finalista (1): 2003.

### Afrikako Nazioen Kopa 
* Txapeldun (5): 1984, 1988, 2000, 2002, 2017.
* Finalista (2): 1986, 2008.

### Joko Olinpikoetako Futbol Txapelketa 
* Txapelduna (1): 2000.

## Ibilbidea 
|valign="top"|

|}

## Uniformea 
### Txapelketa onenak 
### Azken urteak 
* (sailk.), ez zen sailkatu

## Jokalari aipagarrienak 
2022ko azaroaren 24an eguneratua.

|valign="top"|
### Goleatzaile nagusiak 
|}

## Euskal Herriko selekzioaren aurkako partidak 
## Kanpo estekak 
*  Kamerungo futbol federazioaren webgune ofiziala
Ghanako futbol selekzio nazionala

thumb|270px|Ghanako selekzioa.

**Ghanako futbol selekzio nazionala** herrialde hartako ordezkaria da. Afrikako futbol selekzio indartsuenetakoa da, lau aldiz irabazi baitu Afrikako Nazioen Kopa.

## Palmaresa 
### Munduko Futbol Txapelketa 
* Final laurdenak 2010an.

### Afrikako Nazioen Kopa 
* Txapeldun (4): 1963, 1965, 1978, 1982.
* Finalista (5): 1968, 1970, 1992, 2010, 2015.

### Joko Olinpikoetako Futbol Txapelketa 
* hirugarrena 1992an.

## Ibilbidea 
## Uniformea 
* (sailk.), ez zen sailkatu

## Jokalari aipagarrienak 
2022ko azaroaren 17an eguneratua.

|valign="top"|
### Goleatzaileak 
|}

## Euskal Herriko selekzioaren aurkako partidak 
## Euskal Herritarrak 
Iñaki Williams futbolari bilbotarrak aita ghanarra du eta horren bidez Ghanako selekzioarekin jokatzeko hautua egin zuela adierazi zuen 2022ko uztailean. Debuta 2022ko irailaren 23an egin zuen Brasilen aurka jokaturiko lagunarteko partidan. 2022ko Qatarko Munduko Txapelketan jokatu zuen.

## Kanpo estekak 
*  Kamerungo futbol federazioaren webgune ofiziala
Nigeriako futbol selekzio nazionala

[thumb|300px|[Ghanako futbol selekzio nazionala|Ghana eta Nigeriaren arteko partida 2008ko Afrikako Nazioen Kopan.]]

**Nigeriako futbol selekzio nazionala** herrialde hartako ordezkaria da. Afrikako futbol selekzio indartsuenetakoa da, hiru aldiz irabazi baitu Afrikako Nazioen Kopa.

## Palmaresa 
### Munduko Futbol Txapelketa 
* Lau parte hartze izan ditu baina ez da sekula taldekako fasetik pasa.

### FIFA Konfederazio Kopa 
* Laugarrena 1995ean.

### Afrikako Nazioen Kopa 
* Txapeldun (3): 1980, 1994, 2013.
* Finalista (4): 1984, 1988, 1990, 2000.

### Joko Olinpikoetako Futbol Txapelketa 
* Txapelduna (1): 1996.
* Finalista (1): 2008.
* Hirugarrena (1): 2016.

## Uniformea 
### Historikoa 
## Jokalari aipagarrienak 
2018ko maiatzaren 28an eguneratua.

|valign="top"|
### Goleatzaileak 
|}

## Euskal Herriko selekzioaren aurkako partidak 
## Kanpo estekak
Saudi Arabiako futbol selekzio nazionala

thumb|300px|1984ko Asiako Kopa irabazi zuen taldea.
thumb|300px|Saudi Arabiako selekzioa 2018an.

**Saudi Arabiako futbol selekzio nazionala** herrialde hartako ordezkaria da. Asiako futbol selekzio indartsuenetakoa da, hiru aldiz irabazi baitu Asiako Futbol Kopa.

## Palmaresa 
### Munduko Futbol Txapelketa 
* Lau aldiz hartu du parte baina ez da inoiz taldekako fasetik pasa.

### FIFA Konfederazio Kopa 
* Txapelduna (0)
* Txapeldun ordea (1): 1992

### Asiako Futbol Kopa 
* Txapeldun (3): 1984, 1988, 1996.
* Finalista (3): 1992, 2000, 2007.

### Arabiako Nazioen Kopa 
* Txapelduna (2): 1998, 2002.
* Finalista (1): 1992.

## Ibilbidea 
|valign="top"|

|valign="top"|

|}

## Uniformea 
## Jokalari aipagarrienak 
2018ko ekainaren 3an eguneratua.

|valign="top"|
### Goleatzaileak 
|}

## Kanpo estekak 
*  Saudi Arabiako futbol federazioaren webgune ofiziala
Irango futbol selekzio nazionala

thumb|300px|Irango selekzioa 2014an.

**Irango futbol selekzio nazionala** herrialde hartako ordezkaria da. Asiako futbol selekzio indartsuenetakoa da, hiru aldiz irabazi baitu Asiako Futbol Kopa.

## Palmaresa 
### Asiako Futbol Kopa 
* Txapeldun (3): 1968, 1972, 1976.
* Finalista (0)
* Hirugarrena (4): 1980, 1988, 1996, 2004.

## Ibilbidea 
|valign="top"|

|}

## Uniformea 
## Jokalari aipagarrienak 
2022ko azaroaren 21ean eguneratua.

|valign="top"|

### Goleatzaileak 
|}

## Kanpo estekak 
*  Irango futbol federazioaren webgune ofiziala
La Salvé

**La Salvé** hondartza Laredo udalerrian dago, Kantabrian.
4.250 metro ditu eta herriko zabalgunearen parean kokaturik dago, antzinako kaia ("El Canto") eta lur-mihia ("El Puntal") artean. Limpiasko itsasadarrean dagoen Regatón (3.900 m) hondartzarekin batera Kantabria osoko hareatzarik handiena osatzen du.

Image:Antiguopuertolaredo.jpg|Hondartzaren hasiera, "El Canto" kaiaren ondoan.
Image:VPLaredo2004m.jpg|2004Ko Espainiako hondartza-boleibol txapelketa.
Image:Salvedelaredo.jpg|Itsasotik ikusita.
Image:Puntallaredo.jpg|Hondartzaren amaiera "El Puntal"en.

## Erreferentziak 
## Kanpo estekak
Andre Mariaren Jasokundearen eliza (Laredo)

**Andre Mariaren Jasokundearen eliza** () Kantabriako Laredo udalerrian dagoen eliza bat da.

Egungo eraikina hiru alditan eraiki zituzten: hiru nabe gotikoak eta portada nagusiak XIII. mendean, gurutzadura barrokoa eta abside XVI.ean eta kapera nagusiak XVII.ean. Erretaula plateresko du eta baita Pieter de Moor flandriarrak egindako beste bat ere.

## Erreferentziak 
## Kanpo estekak
Limpiasko itsasadarra

**Limpiasko itsasadarra** () Asón ibaiak itsasoratzean sortutakoa da, Santoñako badiaren barnealdean izanik. Bi zati ditu:
* Ekialdekoa, Limpias eta Tretoko zubiaren artekoa
* Mendebaldekoa, Angustinako itsasadarra edo  deiturikoa.

Zubitik aurrera, **Tretoko itsasadarra** () izena ere badu. Bere bokalean Santoña, Victoria eta Joyeleko Paduretako parke naturala dago.

Lehen, 1618 eta 1699 artean, Colindres inguruan, ontziola bat zegoen bertan, Gaztelako koroarena. Hala ere, itsasadarrean galeoiak uretaratzea zaila zenez, Guarnizora eraman zuten.

## Erreferentziak 
## Kanpo estekak
Oriñóngo itsasadarra

**Oriñóngo itsasadarra** () edo **Guriezoko itsasadarra** () Agüera ibaiak itsasoratzean sortutakoa da, Castro Urdiales eta Guriezo artekoa. 75,3 hektareako azalera eta 7,8 kilometroko ibilbidea du eta A-8k zeharkatzen du.

Padurazko gunea da, *Spartina* eta *Halimione* generoko landareak dituena. Erdi Aroan itsasadarrak Laredo eta Castro Urdiales arteko muga ezarri zuen, lehenengokoa izanik.

## Erreferentziak 
## Kanpo estekak
Itsas getozka

**Itsas getozka** (*Halimione portulacoides*) Amaranthaceae familiako zuhaixka da. Eurasia epeletan eta Afrikako zenbait eskualdetan jatorria duen landare hau halofitoa da eta normalean itsasgorak estalitako lekuetan hazten da.

## Erreferentziak 
## Kanpo estekak
Merkataritza-burtsa

**Merkataritza-burtsak** edo **lehengaien merkatuak** bereziki lehengaiak (petroleoa, urrea, zilarra, kobrea, aluminioa, burdina eta beste metalak nahiz garia, artoa, arroza, azukrea eta beste nekazaritza-produktuak) negoziatzen diren burtsa da. Balore-burtsaren antzeko funtzionamendu-arauetan oinarritzen da, baina berezitasunak ditu: gerokoak, esaterako, balore-burtsan baino gehiago negoziatzen dira eta eperako operazioak ohikoak dira. Mundu osoko merkataritza-burtsa garrantzitsunen artean Chicagokoa (nekazaritza produktuetarako) eta Londreskoa (metaletarako) daude.

## Kanpo estekak
Tours Société Générale

**Tours Société Générale** La Défense, Nanterren aurkitzen diren bulego etxe-orratz bikiak dira. Société Généraleren egoitza izateko ireki zituzten ateak 1995. urtean, Frantziako banku talde handienetarikoa baita. Bi eraikinek 165m-ko altuera dute eta 38 solairu dituzte. Bulegoen espazio erabilgarria handia izan arren, Société Généralek toki gehiago behar zuen eta hirugarren etxe-orratz bat eraiki zuten, Tour Granite dorrea.

## Kanpo estekak
Gurutze Santuaren baseliza (Tutera)

**Gurutze Santuaren baseliza** Nafarroako Tutera udalerrian dagoen baseliza katoliko bat da. XII. mendean sagiendar fraideek eraiki zuten eta Tuterako Alde Zaharretik kilometro bat iparraldera eta Ebro ibaiaren eskuinaldeko ertzean dago. Lehenbiziko baselizak eliza eta parrokia tituluak ere bazituen. Bertan, 1235an sortutako Ballesteroak izeneko kofradia bat bazen. Gaur egungo eraikina XIX. mendearen erdialdekoa da. Kristoren kofradiaren egoitza da, horregatik Kristoren baseliza deitzen zaio.

## Eraikina 
Lehenbiziko baselizak oinplano laukizuzena zuen, gaur egungoa baina handiagoa zen eta bi sarrera ate zituen, nagusia hegoaldean, Tuterara begira, eta bigarrena mendebaldean. Baselizak bost aldare ditu, nagusia Gurutze Santuari sagaratua.

## Historia eta eraikinaren kronologia 
thumb|ezkerrera|300px|Gurutze Santuaren baselizaren ataria.
Lehenbiziko baseliza jada 1145an aipatzen da, ziurrenik bere eraikitzaileak izango ziren sagiendar fraideen jabetzakoa zela esanez.1620ean zaharberritua izan zen. 1734ean On Juan de Mur zenaren eskutik baselizako jaiegun eta erromeriaren usadioari ekin zitzaion. 1808an, Iberiar Penintsulako Gerran zehar, frantsesek suntsitu zuten. 1815 berreraikia izan zen, baina 1857an sute batek kiskaldu zuen.

1859an antzinako baseliza zegoen kokalekutik hurbil eraikin berria inauguratu zen, hain zuzen ere, gaur egun dagoena, antzinako baselizaren kokalekua eraikitzera zihoan Zaragoza-Altsasu burdinbidearen linean igarobidean baizegoen. 1972an zaharberritua izan zen.

## Ikus gainera 
* Tuterako historia

## Erreferentziak 
## Kanpo estekak
2004ko Eurovision Abesti Lehiaketa

**2004ko Eurovision Abesti Lehiaketa** urtero ospatzen den Eurovision Abesti Lehiaketaren 49. edizioa izan zen. Istanbulgo Abdi İpekçi Arena aretoan ospatu zen, Turkian. Finalerdia maiatzaren 12an jokatu zen, eta finala maiatzaren 15ean. Aurkezleak Korhan Abay eta Meltem Cumbul izan ziren.

Garailea Ukrainako Ruslana izan zen, "Wild Dances" abestiarekin. Ukrainaren lehen garaipena izan zen.

Parte hartu nahi zuten herrialde kopuru hazkorra kudeatzeko, lehiaketa bi gauetan banatzea erabaki zuen Europako Irrati-Telebista Batasuna, finalerdi bat gehituz. Horrela, hogeita hamasei herrialde izan ziren partaide, aurreko edizioko errekorra baino hamar gehiago. Albania, Andorra, Bielorrusia eta Serbia eta Montenegrok lehen agerpena egin zuten. Aurreko ediziotik kanpo geratu ziren bost herrialde itzuli ziren: Danimarka, Finlandia, Lituania, Mazedoniako Errepublika eta Suitza. Monako hogeita bost urteko eten baten ostean itzuli zen lehiaketara.

## Lehiaketa 
Lehiaketak finalerdi bat eta final bat izan zituen. *Big 4* taldeko herrialdeak (Alemania, Erresuma Batua, Espainia eta Frantzia), eta beraiez aparte, aurreko edizioko lehen hamar sailkatuak zuzenki agertu ziren finalean. Gainontzako herrialdeek finalerdian jokatu zituzten finalerako hamar pase.

### Finalerdia 
Taulan azpimarratutako herrialdeak pasa ziren finalera.

### Finala 
## Kanpo estekak 
*  Eurovision webgune ofiziala
Bruselako Unibertsitate Askea

**Bruselako Unibertsitate Askea** () Belgikako Brusela hiriburuan dagoen unibertsitatea da. 1970ean, bere nederlanderazko eremuan lan egiteko Vrije Universiteit Brussel sortu zuten.

Erakunde kosmopolita da, bere ikasleen %29a atzerritarrak dira. Bere historian 5 Nobel Sari eta Fields domina bat izan ditu irakasleak.

## Kanpo estekak 
* Unibertsitatearen webgunea